钦定古今图书集成/理学汇编/学行典/第252卷 > 任振龙
## 钦定古今图书集成/理学汇编/学行典/第252卷 > 任振龙

按《绍兴府志》：“任振龙，字羽祯，萧山人。长者荣之裔孙，
力追祖风。一人有夙负，欲鬻其妻，振龙遽止之。负者
曰：‘吾非独为汝也，乃大有人在。再赠之多金，以全其
室。每岁除夕，设松盆，取贫人券焚之，曰：‘勿留此，恐他
日萦吾方寸耳’’。”卒时，家业已匮，犹谆谆以清白训后。
子辰旦成进士。